钦定古今图书集成/理学汇编/学行典/第073卷 > 易经 > 《鼎卦》
## 钦定古今图书集成/理学汇编/学行典/第073卷 > 易经 > 《鼎卦》

“巽”而耳目聪明，柔进而上行，得中而应乎刚，是以“元
亨。”

〈程传〉下体巽为㢲，顺于理，离明而中虚于上，为耳目聪明之象。凡离在上者，皆云“柔进而上行。”柔在下之物，乃居尊位进而上行也。以明居尊而得中道，应乎刚，能用刚阳之道也。五居中而又以柔而应刚，为得中道，其才如是，所以能“元亨”也。

又

《象》曰：“玉铉在上”，刚柔节也。

〈程传〉刚而温。乃有节也。上居成功致用之地。而刚柔中节、所以大吉、无不利也。